Surretaj rektaj dissendoj en Ĉinio
#000000
En decembro 2016, per surreta rekta elsendo du surretaj favoratoj el la municipo Chongqing rekomendis Penggan, kiu estas aparta speco de oranĝo, produktita en la vilaĝo Paishan de Jishou-urbo de la Xiangxi-a Aŭtonoma Subprovinco de Tuĝjao kaj Mjaŭo. Dum unu tago 250 mil ĝin-oj, t.e. 125 mil kilogramoj da Penggan estis venditaj kontraŭ 310 mil juanoj .
#000001
En Ĉinio surretaj rektaj dissendoj komenciĝis en 2005 kaj fariĝis tre popularaj en 2016, kiam diskonigado de informoj fariĝis signife dependa de rektaj dissendoj. Ŝajnas, ke nuntempe sen rektaj dissendoj ne povas okazi tia diskonigado. Tiu ĉi metodo estas vaste uzata en la kampoj de interagaj amuzoj, raportado kaj aliaj.
#000002
Laŭ la raporto pri la socia valoro de surretaj rektaj dissendoj, kiun publikigis la Ĉina Asocio pri Prezentaj Artoj, en 2016 la totala enspezo de la koncerna industrio atingis 21.85 miliardojn da juanoj. En tiu jaro ekzistis pli ol 250 tiuspecaj platformoj kaj 344 milionoj da uzantoj. 47.1% de retumantoj iam ilin uzis, kaj inter tiuj homoj la proporcion de 73.6% konsistigis malpli-ol-30-jaruloj.
#000003
En la kampo de neprofitcelaj agadoj, en februaro ĉi-jare la interreta servo iPanda kaj la Ĉina Centra Televido kune starigis apartan retejon por rekte dissendi la vivon de grandaj pandoj kaj tiel diskonigas al la publiko la gravecon de protektado de la biologia diverseco.
#000005